ai4bharat/Pralekha huggingface dataset:
இந்திய போட்டிகள் ஆணையம்
ஜூவாரி அக்ரோ கெமிக்கல்ஸ் லிமிடெட்டின் ஜுவாரி நகர் ஆலையை பாரதீப் பாஸ்பேட்ஸ் லிமிடெட் வாங்குவதற்கு போட்டியியல் ஆணையம் ஒப்புதல்
ஜூவாரி அக்ரோ கெமிக்கல்ஸ் லிமிடெட்டின் ஜுவாரி நகர் ஆலையை பாரதீப் பாஸ்பேட்ஸ் லிமிடெட் வாங்குவதற்கு இந்திய போட்டியியல் ஆணையம்  ஒப்புதல் அளித்துள்ளது. இது தொடர்பான விரிவான ஆணையை சிசிஐ வெளியிட உள்ளது.
ஜூவாரி அக்ரோ கெமிக்கல்ஸ் லிமிடெட்டின் ஜுவாரி நகர், கோவா ஆலையை பாரதீப் பாஸ்பேட்ஸ் லிமிடெட் வாங்கவுள்ளது. இதன் படி, ஜூவாரி அக்ரோ கெமிக்கல்ஸ் லிமிடெட்டால் ஜுவாரி நகர், கோவா ஆலையில் செய்யப்பட்டு வரும் யூரியா மற்றும் யூரியா சாராத உரப் பொருட்கள் தொழிலை பாரதீப் பாஸ்பேட்ஸ் லிமிடெட் வாங்கவுள்ளது.
அட்வென்ட்ஸ் குழுமத்தின் ஒரு அங்கமான பாரதீப் பாஸ்பேட்ஸ் லிமிடெட், டிஏபி மற்றும் என்பிகே போன்ற யூரியா சாராத உரப் பொருட்களின் தயாரிப்பு மற்றும் விற்பனையில் ஈடுபட்டுள்ளது. எம்ஓபி எனப்படும் மியூரியேட் ஆஃப் பொட்டாஷின் இறக்குமதி மற்றும் விற்பனையிலும் இந்நிறுவனம் ஈடுபட்டுள்ளது.
ஜூவாரி அக்ரோ கெமிக்கல்ஸ் லிமிடெட்டும் அட்வென்ட்ஸ் குழுமத்தின் ஒரு அங்கமாகும். இந்தியாவில் உரத் தயாரிப்பில் இது ஈடுபட்டுள்ளது. ஜுவாரி நகர், கோவா ஆலையில் யூரியா மற்றும் யூரியா சாராத உரப் பொருட்களை இந்நிறுவனம் உற்பத்தி செய்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1730316
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் அலுவலக இணை அமைச்சர் டாக்டர் ஜிதேந்திர சிங்கை வடக்கு மண்டல சி.ஆர்.பி.எஃப். சிறப்பு டிஜி திரு ஸுல்ஃபிகர் ஹசன் சந்தித்தார்
370-வது பிரிவு ரத்து செய்யப்பட்டதற்குப் பிந்தைய நிலை பற்றி விவரித்தார்
ஜம்மு காஷ்மீரில் அமைதியையும், இயல்பு நிலையையும் பராமரிப்பதற்காக துணை ராணுவப்படையினரை அமைச்சர் பாராட்டினார்
வடகிழக்கு பிராந்திய வளர்ச்சித்துறை , பிரதமர் அலுவலகம், ஊழியர்நலன், மக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங்கை, மத்திய ரிசர்வ் போலீஸ் படையின்  வடக்கு மண்டல சிறப்புத் தலைமை இயக்குநர் திரு. ஸுல்ஃபிகர் ஹசன் இன்று புதுதில்லியில் சந்தித்தார்.
இந்தச் சந்திப்பின்போது 370-வது பிரிவு ரத்து செய்யப்பட்டதற்குப் பிந்தைய நிலை பற்றி திரு. ஸுல்ஃபிகர் ஹசன் அமைச்சரிடம் விவரித்தார். ஆகஸ்ட் 5, முடிவுக்குப் பின் நிலைமை இயல்பாக உள்ளது என்று அவர் கூறினார். ஒருசில கட்டுப்பாடுகள் தவிர ஜம்மு காஷ்மீரில் வன்முறைச் சம்பவங்களோ, ஊடரங்கு உத்தரவோ இல்லை என்றும் அவர் கூறினார். வெற்றிகரமான அமர்நாத் யாத்திரை குறித்த புகைப்படங்கள் அடங்கிய புத்தகத்தையும் அவர், அமைச்சரிடம் அளித்தார்.
இந்த மாநிலத்தில் கடந்த 20 ஆண்டுகளாக ராணுவமும், துணை ராணுவப் படைகளும், அளித்துள்ள பங்களிப்பிற்கு அமைச்சர் பாராட்டு தெரிவித்தார். சமீப ஆண்டுகளில், மிகவும் அமைதியான பண்டிகைக் காலமாக இந்த ஆண்டு உள்ளது என்று டாக்டர் சிங் கூறினார். பக்ரீத், சுதந்திரதினம் போன்ற விழாக்கள் அமைதியாகக் கொண்டாடப்பட்டன என்றும் அமைச்சர் தெரிவித்தார். நாட்டில் அமைதியைப் பராமரிப்பதில் துணைராணுவப் படையினரின் தியாகங்களை அமைச்சர் பாராட்டினார்.
----
(Visitor Counter : 142
பெட்ரோலியம் மற்றம் இயற்கை எரிவாயு அமைச்சகம்
புனேவில் பெரிய, புதிய உலகளாவிய வணிக சேவை மையத்தை அமைப்பதற்கான பெட்ரோலிய முக்கிய வணிகச் செயல்முறை;
பெட்ரோலிய அமைச்சர் திரு தர்மேந்திர பிரதான் இந்த முடிவை வரவேற்கிறார்
பெட்ரோலிய முக்கிய வணிகச் செயல்முறை இன்று இந்தியாவின் புனேவில் அதன் உலகளாவிய வணிகச் சேவைகள் நடவடிக்கைகளுக்காக ஒரு புதிய மையத்தை அமைக்கும் திட்டத்தை அறிவித்துள்ளது. புதிய மையம் சுமார் 2000 பேரை வேலைக்கு அமர்த்துவதுடன், உலகளவில் வணிகச் செயல்முறை முழுவதும் டிஜிட்டல் கண்டுபிடிப்புகளை ஆதரிக்கும். இந்த மையம் ஜனவரி 2021க்குள் செயல்பாடுகளைத்
தொடங்கும் என்று எதிர்பார்க்கப்படுகிறது, மேலும் இது உலகளவில் வணிகச் செயலாக்க வணிகங்களுக்கு ஆதரவாக வணிக செயலாக்கம் மற்றும் மேம்பட்டப் பகுப்பாய்வுத் திறன்களை வழங்கும்.
இந்தியாவில் புதிய மையம் மூன்றாம் தரப்பு வணிகச் செயல்முறைகளின் செயல்பாட்டு உரிமையை ஏற்றுக்கொள்வதோடு, சிறந்த வணிக விளைவுகளைத் தொடர பகுப்பாய்வு மற்றும் தரவு அறிவியல் திறன்களுடன் அதன் பணியை மேலும் விரிவுபடுத்த முயற்சிக்கும். இந்தியாவின் வளர்ந்து வரும் வர்த்தகச் சந்தை முற்றிலும் டிஜிட்டல் செயல்திறன் கொண்ட வர்த்தகச் சந்தையாக வளர்ந்து வருகிறது. இந்தியாவில் உள்ள புதிய மையம் வணிகச் செயலாக்கத்தை இந்த டிஜிட்டல் செயல்திறத்தில் சிறந்தவர்களுடன் இயங்க அனுமதிக்கும், மேலும் இது வணிகச் செயலாக்கத்தின் வளர்ச்சி மற்றும் அதிநவீன டிஜிட்டல் தீர்வுகளைப் பயன்படுத்த வழிவகுக்கும்.
இந்த வளர்ச்சியை வரவேற்ற பெட்ரோல், இயற்கை எரிவாயு மற்றும் எஃகுத்துறை அமைச்சர் திரு. தர்மேந்திர பிரதான், “புனேவில் ஒரு புதிய உலகளாவிய வணிகச் சேவை மையத்தை நிறுவுவதற்கான வணிகச் செயலாக்க நகர்வை நான் வரவேற்கிறேன் என தெரிவித்தார். மேலும், புதிய மையம் செயல்படத் தொடங்கியவுடன் இந்தியாவில் வளர்ந்து வரும் உள்ளூர் டிஜிட்டல் செயல்திறத்தில் சிறந்தவர்களுக்கு வாய்ப்புகளை உருவாக்குவதுடன் அதன் உலகளாவிய வணிகங்களை ஆதரிக்க 2000 பேரை வேலைக்கு அமர்த்தும். என்றும் கூறினார்.
உணவுப் பதப்படுத்துதல் தொழிற்சாலைகள் அமைச்சகம்
பிரதமரின் குறு உணவு பதப்படுத்தல் தொழில் நிறுவனங்களை முறைப்படுத்தும் திட்டத்தின் கீழ் தமிழகத்தில் இருந்து 411 விண்ணப்பங்கள்
நாடாளுமன்றத்தின் மக்களவையில் கேள்வி ஒன்றுக்கு பதிலளித்த உணவு பதப்படுத்தல் தொழில்துறை இணை அமைச்சர் திரு பிரகலாத் சிங் படேல் கீழ்காணும் தகவல்களை அளித்தார்.
பிரதமரின் குறு உணவு பதப்படுத்தல் தொழில் நிறுவனங்களை முறைப்படுத்தும் திட்டத்தின் கீழ் 13 மாநிலங்கள்/யூனியன் பிரதேசங்களில் குறு உணவு பதப்படுத்தல் தொழிலில் ஈடுபட்டுள்ள 876 தனிநபர்களுக்கு பயிற்சி அளிக்கப்பட்டுள்ளது.
35 மாநிலங்கள்/யூனியன் பிரதேசங்களில் உள்ள 710 மாவட்டங்களை சேர்ந்த 137 பிரத்யேக பொருட்களுக்கு ஒரு மாவட்டம் ஒரு பொருள் திட்டத்தின் கீழ் அமைச்சகம் ஒப்புதல் அளித்துள்ளது.
இத்திட்டத்தின் கீழ் தமிழகத்தில் இருந்து 403 தனிநபர் விண்ணப்பங்களும், 5 சுய உதவிக்குழு விண்ணப்பங்களும், 3 உழவர் உற்பத்தியாளர் அமைப்பு விண்ணப்பங்களும் வரப்பெற்றுள்ளன. புதுச்சேரியில் இருந்து 20 தனிநபர் விண்ணப்பங்கள் வரப்பெற்றுள்ளன.
ஒரு மாவட்டம் ஒரு பொருள் திட்டத்தின் கீழ் தமிழ்நாட்டை சேர்ந்த 37 பொருட்களுக்கும், புதுச்சேரியை சேர்ந்த 2 பொருட்களுக்கும் அமைச்சகம் ஒப்புதல் அளித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1776393
இளைஞர் நலன் மற்றும் விளையாட்டு அமைச்சகம்
சிறப்பு ஒலிம்பிக்- கோடைக்காலப் போட்டியில்பங்கேற்பதற்காக 198 வீரர்கள் உட்பட 280 உறுப்பினர்களை கொண்ட இந்திய அணி பெர்லின்புறப்பட்டது
சிறப்பு ஒலிம்பிக் - கோடைக்காலப் போட்டியில் பங்கேற்பதற்காக 198 வீரர்கள் உட்பட 280 உறுப்பினர்களை கொண்ட இந்திய அணி ஜூன் 12 அன்று ஜெர்மனி தலைநகர் பெர்லின் புறப்பட்டது.
இதற்காக ஜூன் 8 அன்று நடைபெற்ற வழியனுப்பு நிகழ்ச்சியில், இந்திய அணி மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் தாக்கூரை சந்திக்கும் வாய்ப்பு ஏற்பட்டது.
இந்த சிறப்பு ஒலிம்பிக் போட்டியில் பங்கேற்பதற்காக இதுவரை இல்லாத அளவாக இந்திய அணிக்கு ரூ.7.7 கோடியை மத்திய இளைஞர் நலன் மற்றும் விளையாட்டுத்துறை அமைச்சர் ஒதுக்கியுள்ளார்.
190 நாடுகளிலிருந்து 7 ஆயிரத்திற்கும் மேற்பட்ட வீரர்கள் பங்கேற்கும் இந்த உலகளவிலான போட்டிக்கு தயாராகும் வகையில், தில்லியில் உள்ள இந்திய விளையாட்டு ஆணையத்தின் ஜவஹர்லால் நேரு விளையாட்டு மைதானத்திலும் அணியினர் பயிற்சி பெற்றனர்.
இந்த மிகப்பெரிய விளையாட்டுப்போட்டி ஜூன் 17 அன்று தொடங்கி ஜூன் 25 வரை நடைபெற உள்ளது. இந்திய அணியினர் பதக்கம் பெறும் நோக்கில் 16 விளையாட்டுப்பிரிவுகளில் பங்கேற்கவுள்ளனர்.
பாதுகாப்பு அமைச்சகம்
ககன்சக்தி 2018 பயிற்சி நிறைவு
இந்திய விமானப்படை தனது அகில இந்திய அளவிலான ககன் சக்தி 2018 என்ற போர்ப் பயிற்சியை 2018 ஏப்ரல் 8-ந் தேதி முதல் 22-ஆம் தேதி வரை நடத்தியது. குறுகிய நேரத்தில் தீவிரப் போர் நிலைமையில் உண்மை நேர ஒருங்கிணைப்பு, படைகளை நிறுத்தி வைத்தல், விமானப்படைப் தாக்குதல் சக்தியைப் பயன்படுத்துதல் ஆகியன இந்தப் பயிற்சியின் நோக்கங்களாகும். ககன்சக்தி 2018 பயிற்சியின்போது இந்திய விமானப்படை தனது போர் தொடுக்கும் திறனையும், போர்ச் செயல்பாடு கொள்கையையும் மதிப்பீடு செய்வதற்காக ஒட்டுமொத்தப் போர் எந்திர அமைப்புமுறையை பயன்படுத்தியது. நமது போர் திட்டச் செயல்பாட்டுத் தரத்தை பரிசோதிப்பதில் முக்கியக் கவனம் செலுத்துவதும் இந்தப் பயிற்சியிலிருந்து அர்த்தமுள்ள பாடங்களைக் கற்றுக்கொள்வதும் இதில் முக்கியக் கவனம் பெற்றன. இந்தப் போர்ப் பயிற்சி இரண்டு கட்டங்களாக நடைபெற்றன. அதன் மூலம் அனைத்து படைப் பிரிவுகளும் தங்களது தயார்நிலையையும், திறன்களையும் சோதித்துப் பார்க்கப் போதுமான வாய்ப்புகள் கிடைத்தன.
இந்தப் பயிற்சியானது அனைத்து வகையான போர் இயக்கங்களையும், அனைத்து வகையான விமானப் போர் நுணுக்கங்களையும் உள்ளடக்கி நடத்தப்பட்டது.
கூட்டுச் செயல்பாட்டுக்காக இந்திய விமானப் படையின் கூட்டுத் தலைமை மற்றும் கட்டுப்பாட்டு அமைப்பு, இந்திய ராணுவம் மற்றும் கப்பல் படையுடன் ஒருங்கிணைந்து செயல்பட்டது. இதற்கென இந்திய விமானப் படையின் முன்னணித் தலைமையிடம், ராணுவ தலைமையிடங்கள், போர் தந்திர விமானப்படை மையங்கள், கடல்சார் விமானப்படைச் செயல்பாட்டுமையங்கள், விமானப்படையின் கடல்சார் மூலக்கூறுகள் ஆகியவற்றுடன் இணைந்து அமைக்கப்பட்டுச் செயல்பட்டது.
இந்தப் பயிற்சியின் போது 11 ஆயிரத்திற்கும் மேற்பட்ட போர் விமான இயக்க நிகழ்ச்சிகள் நடைபெற்றன. இவற்றில் 9 ஆயிரம் விமான இயக்கங்கள் போர் விமானங்கள் சார்ந்தவை.
இவ்வளவு பெரிய பயிற்சி நடவடிக்கையின் வேகத்தைப் பராமரிக்கும் வகையில் 24 மணி நேரமும் முழுமையான இந்திய விமானப் படை பயிற்சி அந்தஸ்து உயர்த்தப்பட்டுச் செயல்பட்டது. 1,400-க்கும் மேற்பட்ட அதிகாரிகள், 14,000-க்கும் மேற்பட்ட வீரர்கள் பயிற்சி அமைப்புகளிலிருந்து அழைத்துவரப்பட்டு இந்தப் போர் பயிற்சிக்கென நிறுத்திவைக்கப்பட்டதால் தற்போதுள்ள வள ஆதாரங்கள் விரிவுப்படுத்தப்பட்ட நிலை இருந்தது.
ககன்சக்தி 2018 போர்ப் பயிற்சி இந்திய விமானப்படைக்குத் தனது சொந்தப் போர் நடைமுறையைப் பயிற்சி செய்ய வாய்ப்பளித்ததுடன் உண்மையான போர்நிலவரத்தில் செயல்படுவது குறித்தும் அதற்கு பயிற்சிவாய்ப்பை அளித்தது. இந்தப் பயிற்சியின் மூலம் இந்திய விமானப்படை தனது புதிய தளங்களின் போர்ச் செயல்பாட்டுத் திறனைச் சோதித்துப்பார்க்க முடிந்தது. மேலும் தற்போதுள்ள தரமான போர்ச் செயல்பாட்டு நடைமுறையை மேலும் சிறப்பாக்கவும் உதவியது. ராணுவம் மற்றும் கப்பல் படையுடன் இணைந்த செயல்பாட்டின் காரணமாக, இந்தப் பயிற்சி மேலும் சிறப்பான போர் நடைமுறை ஒருங்கிணைப்பை முப்படையினரிடையே ஏற்படுத்தி போர் ஆற்றலை அதிகரிக்க உதவியது.
(Visitor Counter : 156
விவசாயத்துறை அமைச்சகம்
விலையைக் கட்டுப்படுத்துவதற்காக வெங்காய இறக்குமதிக்கான கட்டுப்பாடுகள் தளர்வு
சந்தைகளில் வெங்காய விலை உயர்ந்து வருவது குறித்து பொதுமக்கள் கவலை தெரிவித்ததைத் தொடர்ந்து, அதிகரித்துவரும் விலையைக் கட்டுப்படுத்துவதற்காக வெங்காய இறக்குமதிக்கான கட்டுப்பாடுகளைத் தளர்த்த அரசு முடிவெடுத்துள்ளது.
2021 ஜனவரி 31 வரை வெளிநாடுகளிலிருந்து இந்தியாவுக்கு இறக்குமதி செய்யப்படும் வெங்காயத்திற்கு, இரசாயனப் புகை கொண்டு தூய்மையாக்குதல் மற்றும் தாவர நலச் சான்றிதழ் ஆகிய விதிகளில் இருந்து விலக்களிக்க வேளாண் மற்றும் விவசாயிகள் நலத்துறை முடிவெடுத்துள்ளது.
மேற்கண்ட தளர்வுகள் சில நிபந்தனைகளின் அடிப்படையில் வழங்கப்படுகின்றன. இரசாயனப் புகை கொண்டு தூய்மையாக்கப் படாமல் இந்தியா வந்தடையும் வெங்காயச் சரக்குகள், பதிவு பெற்ற நிறுவனத்தின் மூலம் இறக்குமதியாளரால் இங்கேயே தூய்மைப் படுத்தப்படும்.
தொடர்புடைய அதிகாரிகளால் பின்னர் இவை பரிசோதனை செய்யப்பட்டு, பூச்சி மற்றும் நோய்த் தாக்குதல் எதுவும் இல்லை என்றால் மட்டுமே சந்தைகளுக்கு விற்பனைக்காக அனுப்பப்படும்.
அவ்வாறு இல்லாத பட்சத்தில், சரக்குகள் நிராகரிக்கப்பட்டு, திருப்பி அனுப்பப்படும். மேலும், இறக்குமதி செய்யப்பட்ட வெங்காயங்கள் நுகர்வுக்காக மட்டுமே பயன்படுத்தப்படும் என்ற உறுதிமொழியும் இறக்குமதியாளர்களிடம் இருந்து பெற்றுக் கொள்ளப்படும்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும்
https://pib.gov.in/PressReleasePage.aspx?PRID=1681415
பிரதமர் அலுவலகம்
மகாராஷ்டிராவில் மும்பை, அவுரங்கபாத், நாக்பூர் ஆகிய இடங்களுக்கு செப்டம்பர் 07, 2019 அன்று பிரதமர் பயணம் மேற்கொள்கிறார்
மும்பை மெட்ரோவுக்கு வலுசேர்க்க மெட்ரோ பாதைகளில் மாபெரும் விரிவாக்கம்
நாக்பூர் – நகர மெட்ரோவின் அக்வா லைனை பிரதமர் தொடங்கிவைக்கிறார்
மகாராஷ்டிராவில் மும்பை, அவுரங்கபாத், நாக்பூர் ஆகிய இடங்களுக்கு செப்டம்பர் 07, 2019 அன்று பிரதமர் திரு நரேந்திர மோடி பயணம் மேற்கொள்கிறார்.
மும்பை
மும்பையில், நகரின் மெட்ரோ திட்டத்தில் 42 கிலோ மீட்டருக்கும் அதிகமான தூரத்தை ஒருங்கிணைக்கும் மூன்று மெட்ரோ தடங்களுக்குப் பிரதமர் அடிக்கல் நாட்டுவார். 9.2 கிலோமீட்டர் தூரத்திற்கு, கைமுக்கிலிருந்து சிவாஜி சதுக்கம்  வரை மெட்ரோ -10 பாதை, 12.7 கிலோமீட்டர் தூரத்திற்கு, வடாலாவிலிருந்து சத்ரபதி சிவாஜி மகராஜ் முனையம் வரை மெட்ரோ-11 பாதை, 20.7 கிலோமீட்டர் தூரத்திற்கு, கல்யாணிலிருந்து தலோஜா வரை மெட்ரோ-12 பாதை ஆகியவை இந்த மூன்று தடங்களாகும்.
நவீன மெட்ரோ பவனுக்கும் பிரதமர் அடிக்கல் நாட்டவுள்ளார்; 32 அடுக்குகளைக் கொண்ட இந்த மையம் 340 கிலோமீட்டர் தூரமுள்ள 14 மெட்ரோ பாதைகளை செயல்படுத்தவும், கண்காணிக்கவுமானது.
கண்டிவாலி கிழக்குப் பகுதியில் உள்ள பண்டோங்ரி மெட்ரோ ரயில் நிலையத்தைப் பிரதமர் திறந்து வைப்பார்.
இந்தியாவில் உற்பத்தித் திட்டத்தின்கீழ் தயாரிக்கப்பட்ட முதலாவது அதிநவீன மெட்ரோ ரயில்பெட்டியையும் அவர் தொடங்கி வைப்பார்.
மகா மும்பை மெட்ரோவுக்கான அடையாள ஆவணத்தையும் பிரதமர் வெளியிடுவார்.
அவுரங்காபாத்
அவுரங்காபாதில் மாநில அளவில் சுயஉதவி குழுக்கள் மூலம் அதிகாரம்பெற்ற மகளிர் கூட்டத்தில் பிரதமர் உரையாற்றுவார். மகாராஷ்டிரா மாநில ஊரக வாழ்வாதார இயக்கம் இதற்கு ஏற்பாடு செய்துள்ளது.
நாக்பூர்
நாக்பூரில் உள்ள சுபாஷ் நகர் மெட்ரோ ரயில் நிலையத்தில் 11 கிலோமீட்டர் தூரத்திற்கான நாக்பூர் மெட்ரோ அக்வா லைனை பிரதமர் தொடங்கி வைப்பார். லோக்மானிய நகர் மெட்ரோ நிலையத்திலிருந்து சீதாபுல்டி வரையிலான பிரிவின் இருபுறங்களிலும் நிறைய நீர்நிலைகள் இருப்பதால் இதற்கு அக்வா லைன் என பெயரிடப்பட்டுள்ளது. இந்தப் பயணிகள் சேவை லோக்மானிய நகர் மெட்ரோ நிலையத்திலிருந்து சீதாபுல்டி சந்திப்பு வரை இருக்கும். இந்த வழித்தடத்தில் பயணம் செய்யும் ஏராளமான கல்லூரி மாணவர்கள் மற்றும் ஹிங்னாவில் உள்ள மகாராஷ்டிரா தொழில் மேம்பாட்டுக் கழகத்தில் பணியாற்றும் ஊழியர்கள் ஆகியோருக்குப் புதிய ரயில்பாதை வசதியாக இருக்கும்.
இதைத் தொடர்ந்து மங்காப்பூர் விளையாட்டு அரங்கத்திற்கு செல்லும் பிரதமர், அங்கு பல திட்டங்களைத் தொடங்கி வைப்பார்.
நாக்பூரில் உள்ள அகில இந்திய மருத்துவ விஞ்ஞான கல்விக் கழகம் – எய்ம்ஸ்-ல் புறநோயாளிப் பிரிவை அவர் தொடங்கி வைப்பார்.
வர்த்தகர்கள் மற்றும் கடைக்காரர்களுக்கான தேசிய ஓய்வூதியத் திட்டத்தையும் பிரதமர் தொடங்கி வைப்பார்.
என்.ஹெச்.-353 டி-யின் நாக்பூர்-உம்ரீத் பிரிவு, என்.ஹெச்-547 ஈ-யின் சாவோநெர்-தாபேவாடா-கல்மேஸ்வர்-கோண்ட்கய்ரி பிரிவு ஆகியவற்றின் நான்குவழிப் பாதைக்குப் பிரதமர் அடிக்கல் நாட்டுவார்.
நாக்பூரில் ஐ சி எம் ஆர் – என்ஐவி சுகாதார மையத்தின் துணை மையத்திற்கும் பிரதமர் அடிக்கல் நாட்டுவார். மனித ஆரோக்கியம், விலங்குகள் நலன் மற்றும் சுற்றுச்சூழல் பாதுகாப்பு ஆகியவற்றை ஒருங்கிணைந்து சாதிப்பதற்காக இந்த மையம் உருவாக்கப்பட்டுள்ளது. விலங்குகளில் இருந்து மனிதர்களுக்குப் பரவும் தற்போதுள்ள நோய்களைக் கட்டுப்படுத்துவது, புதிதாக உருவாகும் கிருமிகளை அடையாளம் காண்பது, திறன் மேம்பாடு, மனிதவள மேம்பாடு ஆகியவற்றுக்காக ஐசிஎம்ஆர் மையம் செயல்படுகிறது.
பாதுகாப்பு அமைச்சகம்
கொவிட்-19க்கு எதிரான போரில் இந்திய விமானப்படையின் ஆதரவு
கொவிட்-19க்கு எதிரான போரில், தனது செயல்மிகு ஆதரவை இந்திய விமானப்படை தொடர்ந்து நாட்டுக்கு அளித்து வருகிறது.
16 மாநிலங்கள் மற்றும் ஜம்மு - காஷ்மீர், லடாக் மற்றும் புதுச்சேரி ஆகிய யூனியன் பிரதேசங்களில் உள்ள இடங்களுக்கு மருத்துவ விநியோகங்களை இந்திய விமானப்படை வான்வழியாக செய்தது. இது வரை, தோராயமாக 450 டன்கள் மருத்துவ உபகரணங்களையும், ஆதரவுப் பொருள்களையும் இந்திய விமானப்படை எடுத்துச் சென்றுள்ளது.
தங்களைப் பாதுகாப்பாக வைத்துக் கொள்ள, இந்திய விமானப்படை வீரர்களாலும் அவர்களது குடும்பத்தினராலும் 'ஆரோக்கிய சேது' செயலி பயன்படுத்தப்படுகிறது.
நாடு பெரும்தொற்றுக்கு எதிராக மிகப்பெரிய நடவடிக்கைகளை எடுத்து தொற்றினைத் தோற்கடிக்கப் பாடுபட்டு வரும் வேளையில், எழக்கூடிய அனைத்து தேவைகளையும் பணித்திறனோடு பூர்த்தி செய்ய இந்திய விமானப்படை தனது அர்ப்பணிப்பை மீண்டும் உறுதிப்படுத்துகிறது.
(Visitor Counter : 99
பிரதமர் அலுவலகம்
மத்திய அமைச்சரவையில் சேர்க்கப்பட்ட புதிய அமைச்சர்களுக்கு பிரதமர் வாழ்த்து
பிரதமர் திரு.நரேந்திர மோடி, இன்று பதவிப் பிரமாணம் எடுத்துக் கொண்ட தனது சக அமைச்சர்களுக்கு வாழ்த்துகளைத் தெரிவித்துள்ளார். அவர்களின் பதவிக்காலம் மிகச் சிறப்பாக அமையவும் அவர் வாழ்த்துத் தெரிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில்,
“இன்று பதவிப்பிரமாணம் எடுத்துக் கொண்ட எனது சகாக்கள் அனைவருக்கும் நான் வாழ்த்துகளைத் தெரிவித்துக் கொள்கிறேன். உங்களது பதவிக்காலம் மிகச் சிறப்பாக அமைய வேண்டும் என்றும் வாழ்த்துகிறேன். மக்களின் அனைத்து விருப்பங்களை நிறைவேற்றுவதற்காகவும், வலுவான, வளமான இந்தியாவை கட்டமைக்கவும் நாம் தொடர்ந்து உழைத்துக் கொண்டிருப்போம்” என்று கூறியுள்ளார்.
மத்திய அமைச்சரவை
இந்தூரில் மெட்ரோ ரயில் போக்குவரத்து வசதி
இந்தூர் மெட்ரோ ரயில் திட்டத்திற்கு மத்திய அமைச்சரவை ஒப்புதல்
சுற்றுப்பாதை 
பிரதமர் திரு. நரேந்திர மோடி தலைமையில் புதுதில்லியில் இன்று நடைபெற்ற மத்திய அமைச்சரவைக் கூட்டத்தில் இந்தூர் மெட்ரோ ரயில் திட்டத்திற்கு ஒப்புதல் வழங்கப்பட்டது. இந்த மெட்ரோ ரயில்போக்குவரத்துத் திட்டம் பெங்காலி சதுக்கம்-விஜய் நகர்- பாவர்சாலா- விமானநிலையம்- பட்டாசியா-பெங்காலி சதுக்கம் ஆகியவற்றை உள்ளடக்கிய சுற்றுப்பாதையின் நீளம் 31.55 கி.மீ. ஆகும். இந்தூரில் முக்கிய பொது இடங்களையும், நகரின் நெருக்கமான பகுதிகளையும் மெட்ரோ ரயில் போக்குவரத்து இணைக்கும்.
விவரம்
சுற்றுப்பாதையின் நீளம் 31.55கி.மீ. ஆகும். இங்கு அமையும் ரயில் நிலையங்களின் எண்ணிக்கை 30. இந்தத் திட்டத்திற்கான மதிப்பீட்டு செலவு ரூ.7,500.80 கோடி ஆகும். இந்தத் திட்டம் 4 ஆண்டுகளில் நிறைவுபெறும்.
இந்த திட்டத்தை அமல்படுத்துவதற்காக மத்தியப் பிரதேச மெட்ரோ ரயில் நிறுவனம் என்ற அமைப்பு தொடங்கப்படுகிறது.
இந்தூர் மெட்ரோ ரயில் திட்டத்திற்கான நிதி ஒதுக்கீட்டில் மத்திய அரசு ஒரு பகுதியும், மத்திய பிரதேச அரசு ஒரு பகுதியும் சமஅளவில் ஏற்கும். ஆசிய வளர்ச்சி வங்கி மற்றும் நியு டெவலப்மென்ட் வங்கி ஆகியவற்றிடமிருந்து ஒரு பகுதி கடனாக பெறப்படும்.
மெட்ரோ ரயில் வழித்தடத்தில் உள்ள குடியிருப்பு பகுதிகள் இந்தத் திட்டத்தின் மூலம் அதிக அளவில் பயன்பெறும். இந்தூரில் இருந்து நகரின் பல்வேறு பகுதிகளுக்கு மெட்ரோ ரயில் மூலம் பயணிகள் சென்றுவரமுடியும்.
மின்னணு மற்றும் தகவல் தொழில்நுட்பம்
பெங்களூருவில், ஐடி வன்பொருளுக்கான பிஎல்ஐ 2.0 குறித்த டிஜிட்டல் இந்தியா உரையாடல் அமர்வில் மத்திய இணை அமைச்சர் திரு ராஜீவ் சந்திரசேகர் நாளை உரையாற்றுகிறார்
தகவல் தொழில்நுட்ப  வன்பொருளுக்காக அண்மையில் திருத்தப்பட்ட உற்பத்தியுடன் இணைந்த ஊக்கத்தொகை திட்டம்  குறித்து பெங்களூருவில் நாளை நடைபெறும் டிஜிட்டல் இந்தியா உரையாடல் அமர்வில் மத்திய திறன் மேம்பாடு, தொழில் முனைவோர் மற்றும் மின்னணுவியல், தகவல் தொழில்நுட்பத் துறை இணை அமைச்சர் திரு.ராஜீவ் சந்திரசேகர் உரையாற்றுகிறார்.
இக்கூட்டத்தில் நிபுணர்கள், தொழில்துறை சங்கங்கள் மற்றும் ஸ்டார்ட்அப்களின் பிரதிநிதிகள் உட்பட தொழில்நுட்ப சூழல் அமைப்பின் பங்குதாரர்கள் கலந்துகொள்வார்கள். மேம்படுத்தப்பட்ட செயலிகள், அறிவுசார் சொத்துக்கள் மற்றும் உட்பொதிந்த அமைப்புகளின் வளர்ச்சியைத் தூண்டுவதில் இக்கூட்டம் கவனம் செலுத்தும். இந்தக் கலந்தாலோசனைகள் சட்டம் மற்றும் கொள்கை உருவாக்கத்தில் பிரதமர் திரு நரேந்திர மோடியின் அணுகுமுறைக்கு இணங்க இருக்கும். காலையில் பெங்களூரு வரும் அமைச்சர், செய்தியாளர் சந்திப்பில் கலந்து கொள்வார், அதைத் தொடர்ந்து கலந்தாலோசனை நடத்துவார்.
நிதிச் சலுகைகளை வழங்குவதன் மூலம், தகவல் தொழில்நுட்ப வன்பொருள் கூறுகள் மற்றும் இணைப்புக்கான துணைக் கருவிகளின் உள்ளூர்மயமாக்கலை ஊக்குவிக்க அரசு முயற்சி செய்கிறது. இந்தத் திட்டம் மடிக்கணினிகள், டேப்லெட்டுகள், ஆல் இன் ஒன் பிசிக்கள், சர்வர்கள் மற்றும் அல்ட்ரா ஸ்மால் ஃபார்ம் பேக்டர் சாதனங்களை உள்ளடக்கியது. அவ்வாறு செய்வதன் மூலம், இந்தியாவின் உள்நாட்டு தகவல் தொழில்நுட்ப வன்பொருள் உற்பத்திச்சூழல் ஊக்குவிக்கப்படுவதை அரசு நோக்கமாகக் கொண்டுள்ளது. இதன் மூலம் ஐடி வன்பொருள் துறையில் இந்திய சாம்பியன்களை உருவாக்குகிறது.
மதிப்புத் தொடரில் பெரிய முதலீடுகளை ஈர்ப்பதன் மூலம் உள்நாட்டு உற்பத்தியை ஊக்குவிக்கவும் பிரபலப்படுத்தவும் 2021-ல் முதன்முதலில் அனுமதிக்கப்பட்ட திட்டத்திற்கான பட்ஜெட் ஒதுக்கீட்டை இரட்டிப்பாக்கி.ரூ. 17,000 கோடி ஒதுக்கீட்டுடன் ஐடி வன்பொருளுக்கான பிஎல்ஐ 2.0 திட்டத்திற்கு மே மாதத்தில் அரசு அனுமதி அளித்தது.
இந்தத் திட்டம் ரூ. 3.35 லட்சம் கோடி மொத்த உற்பத்திக்கு வழிவகுக்கும் என்றும், மின்னணுப் பொருட்கள் உற்பத்தியில் ரூ. 2,430 கோடி கூடுதல் முதலீட்டைக் கொண்டுவரும் என்றும் 75,000 நேரடி வேலை வாய்ப்புகளை உருவாக்கும் என்றும் எதிர்பார்க்கப்படுகிறது.
ரெயில்வே அமைச்சகம்
தில்லி அருகமைப் பகுதிகளில் ரயில் கட்டமைப்புகளை அதிகரித்தது ரயில்வே .
ரயில்வே கட்டமைப்புகளை அதிகரித்து, நகர்ப்புற அடர்த்தியைக் குறைப்பதைக் கருத்தில் கொண்டு, இந்திய ரயில்வே நாடு முழுவதும் பல்வேறு தொடர் நடவடிக்கைகளை எடுத்து வருகிறது.
இந்த நடவடிக்கைகளின் ஒரு பகுதியாக, வடக்கு ரயில்வே ஏற்கனவே உள்ள ரோத்தக் - கோகனா ரயில் பாதையின் 4.8 கி.மீ. தூரப் பாதையை மேம்பாலமாக மாற்றியுள்ளது. இந்தத் திட்டத்தின் பணிகள் ஏறக்குறைய முடிவடைந்துவிட்டன. அடுத்த மூன்று மாதங்களில் இது நாட்டுக்கு அர்ப்பணிக்கப்படும்.
இந்த ரயில் பாதை தில்லி நகரத்தின் இதயப்பகுதின் ஊடே செல்கிறது. நகர அளவுக்குள் நான்கு லெவல் கிராசிங்குகள் உள்ளன. இந்த கேட்டுகள் அடிக்கடி மூடப்படுவதால், கடுமையான போக்குவரத்து நெரிசல் காணப்படுகிறது. பாதுகாப்பு கருதி இப்பகுதியில் மெதுவாக செல்வதால், ரயில் போக்குவரத்தையும் பெரிதும் பாதிப்பதுடன், சாலையைப் பயன்படுத்துபவர்களுக்கு சிரமம் ஏற்படுகிறது.
தற்போது பாலத்தின் மேலே ரயில் பாதை அமைக்கப்பட்டுள்ளதால், லெவல் கிரலாசிங்குகள் அகற்றப்பட்டுள்ளன. இதனால், ரோத்தக் மக்களுக்கு பெரும் நிம்மதி ஏற்பட்டுள்ளது. இந்தப்பாதை திறக்கப்படும் போது, இந்த முக்கியமான தடத்தில் ரயில்களை சுமுகமாக ரயில்வேயால் இயக்க முடியும். இந்தப் பாதையில் ரயில்களின் வேகமும் அதிகரிக்கப்படும்.
இந்த திட்டப்பணிகளை ரயில்வேயும், அரியானா மாநில அரசும் சேர்ந்து, மொத்தம் ரூ.315 கோடியில் மேற்கொண்டுள்ளன. இதில் மாநில அரசின் பங்கு ரூ.225 கோடி. இதன் மூலம் ரோத்தக் மக்களின் நீண்ட நாள் கோரிக்கை நிறைவேற்றப்பட்டுள்ளது.
பாதுகாப்பு அமைச்சகம்
ஏரோ இந்தியா 2023-க்கான தூதர்களின் வட்டமேசை மாநாட்டிற்கு பாதுகாப்பு அமைச்சர் தலைமை தாங்கினார்; புதுதில்லியில் நடைப்பெற்ற இந்த மாநாட்டில் 80-க்கும் அதிகமான நாடுகளின் பிரதிநிதிகள் கலந்துகொண்டனர்
வரவிருக்கும் ஏரோ இந்தியா 2023-க்காக புதுதில்லியில் 2023 ஜனவரி 9 அன்று நடைபெற்ற தூதர்களின் வட்டமேசை மாநாட்டிற்கு பாதுகாப்பு அமைச்சர் திரு ராஜ்நாத் சிங் தலைமை தாங்கினார். பாதுகாப்பு அமைச்சகத்தின், பாதுகாப்பு தளவாடங்கள் உற்பத்தித்துறை ஏற்பாடு செய்திருந்த இந்த நிகழ்வில் 80-க்கும் அதிகமான நாடுகளின் தூதர்கள், துணைத் தூதர்கள், பொறுப்பு தூதர்கள், தூதரகங்களில் உள்ள பாதுகாப்புத்துறை பிரதிநிதிகள் கலந்து கொண்டனர். 2023 பிப்ரவரி 13-17-க்கு இடையே கர்நாடக மாநிலம் பெங்களூருவில் நடைபெறவுள்ள 14-வது ஏரோ இந்தியா 2023 எனும் ஆசியாவின் மிகப்பெரிய போர்விமானக் காட்சியில் பங்கேற்குமாறு உலகம் முழுவதும் உள்ள பிரதிநிதிகளுக்கு பாதுகாப்பு அமைச்சர் அழைப்பு விடுத்தார். உலகளாவிய இந்த நிகழ்வில் சம்பந்தப்பட்ட நாடுகளின் பாதுகாப்புத்துறை மற்றும் விமான தயாரிப்பு நிறுவனங்களின் பிரதிநிதிகளின் பங்கேற்பை ஊக்கப்படுத்துமாறு அவர் வலியுறுத்தினார்.
ஏரோ இந்தியா என்பது உலகளாவிய விமான வர்த்தக சந்தையின் முன்னோடி நிகழ்வு என்று தெரிவித்த பாதுகாப்பு அமைச்சர், இது வானூர்தி தொழில்துறை உள்ளிட்ட இந்தியாவின் பாதுகாப்பு விமான தொழில்துறைக்கான வாய்ப்பை வழங்குவதோடு அதன் தயாரிப்புகளையும், தொழில்நுட்பங்களையும் காட்சிப்படுத்துவதற்கான வாய்ப்பாகவும் அமைகிறது என்றார். இந்த 5 நாள் கண்காட்சி, வானூர்தி மற்றும் பாதுகாப்பு துறை வர்த்தக ஒருங்கிணைப்புக்கு சான்றாக திகழும் என்றும் இந்திய விமானப்படையின் விண்வெளி சாகச காட்சிகள் இடம்பெறும் என்றும் அமைச்சர் தெரிவித்தார். பாதுகாப்பு தொழில்துறையின் முக்கியமான தொழில்முனைவோர் மற்றும் முதலீட்டாளர்கள் தவிர, உலகம் முழுவதிலுமிருந்து முக்கியமான பாதுகாப்பு தொழில்துறை சிந்தனையாளர்கள் மற்றும் பாதுகாப்பு தொடர்பான அமைப்புகளை சேர்ந்தவர்களும் இந்த நிகழ்வில் பங்கேற்பார்கள் என்று அவர் குறிப்பிட்டார். விமானப் போக்குவரத்து தொழில்துறையில் தகவல், ஆலோசனைகள், புதிய தொழில்நுட்ப மேம்பாடுகள் பற்றிய பரிமாற்றத்திற்கு தனித்துவ வாய்ப்பையும், ஏரோ இந்தியா நிகழ்வு வழங்கும் என்று திரு ராஜ்நாத் சிங் கூறினார்.
உங்களோடு இணைந்து நாங்கள் கட்டமைக்க விரும்புகிறோம். செயல்படுத்த விரும்புகிறோம். உருவாக்க விரும்புகிறோம். ‘நீங்கள் வேகமாக செல்லவிரும்பினால் தனியாக செல்லுங்கள், நீங்கள் வெகுதூரம் செல்லவிரும்பினால் துணையோடு செல்லுங்கள்’ என்பது ஆப்பிரிக்க நாட்டின் பழமொழி. எனவே நாங்கள் வெகுதூரம் செல்லவும், துணையோடு செல்லவும் விரும்புகிறோம். ஒத்துழைப்பு என்பது பொதுவான மனிதகுல பாரம்பரியத்தின் பண்பாகும். இதைத்தான் மகா உபநிஷத், வசுதைவ குடும்பகம் என குறிப்பிடுகிறது. உலகமே ஒரு குடும்பம் என்ற சிந்தனையை இதர உபநிஷதங்களும், மற்ற இலக்கியங்களும் வெளிப்படுத்துவதாக திரு ராஜ்நாத் சிங் கூறினார்.
ஏரோ ஸ்பேஸ் மற்றும் பாதுகாப்பு தளவாடங்கள் உற்பத்தியின் குவிமையமாக இந்தியா வேகமாக வளர்ந்து வருகிறது என்று இந்த நிகழ்ச்சியில் பேசிய பாதுகாப்புத்துறை செயலாளர் திரு கிரிதர் அரமானே குறிப்பிட்டார்.
‘லட்சக்கணக்கான வாய்ப்புகளின் ஓடுபாதை’ என்ற மையப்பொருளுடன் யெலகங்கா விமானப்படை தளத்தில் 1.08 லட்சம் சதுர கி.மீ. பரப்பில் இந்த 5 நாள் நிகழ்வு ஏற்பாடு செய்யப்பட்டுள்ளது. 80 நாடுகளைச் சேர்ந்த 645 தொழில் நிறுவனத்தினர் இதுவரை பதிவு செய்துள்ளனர்.